

**NAZIV PROJEKTA :**

**E-planiranje za budućnost Bebrine 2.0**

Općina Bebrina provodi projekt pod nazivom **„E-planiranje za budućnost Bebrine 2.0“** kojim će se napraviti izmjene i dopune Prostornog plana Općine u skladu s novom zakonskom regulativom i Pravilnikom o Prostornim planovima.

**Cilj projekta je usklađenje Prostornog plana s planom više razine, digitalizacija kroz sustav „ePlanovi“ te smanjenje administrativnog opterećenja za građane i investitore.**

Ovim postupkom će se Plan osuvremeniti, unificirati i digitalizirati te time pojednostavniti. Nova tehnologija izrade Plana omogućit će unošenje svih relevantnih prostornih podataka te njihovu analizu i usporedbu.

Izmjene i dopune Plana provodit će se putem digitalnog infrastrukturnog servisa za unapređenje pružanja elektroničkih javnih usluga što će smanjiti opterećenja građana, poslovnih subjekata i investitora te ubrzati izdavanje akata za gradnju i realizaciju investicija na svim razinama upravljanja.

Obuhvat izmjene i dopune PPPU Općine Bebrina obuhvaća ukupno administrativno područje Općine Bebrina.

**Datum početka provedbe je 27.09.2024. godine, a predviđeno trajanje projekta je 15 mjeseci**. Nakon završetka provedbe projekta Općina Bebrina će imati izmijenjen i dopunjen Prostorni plan uređenja općine Bebrina nove generacije koji je usklađen sa Zakonom o prostornom uređenju ( NN 153/13, 65/17, 114/18, 39/19, 98/19, 67/23).

Projekt će poboljšati pristup prostornim podacima i ubrzati procedure prostornog planiranja.

**Vrijednost projekta je 30.000,00 EUR, a financira se iz Mehanizma za oporavak i otpornost.**

*„Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.”*